पाठ 8
दहा आज्ञा
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	9, 10

	उद्देश
	देवाच्या आज्ञा शिकवणे आणि आज त्या कशा पाळता येतील हे दाखवणे.

	शिक्षकाची तयारी
	पाठ तयार करण्यासाठी देवाला मदत मागा. मग अनुवाद 5:1-22 आणि पाठ योजना वाचा व अभ्यासा.

	पाठांतर वचन
	अनुवाद 5:16
तुझा देव प्रभू याने तुला आज्ञा दिल्याप्रमाणे आपल्या वडिलांचा आणि आईचा आदर कर, म्हणजे सर्व काही तुझ्यासाठी चांगले होईल.



पाठ योजना
प्रस्तावना
चित्र 9 दाखवा.
मागच्या आठवड्याच्या पाठाची उजळणी करणारे प्रश्न विचारा. उदाहरणार्थ:
मोशे कुठे गेला?
तो कोणाशी बोलला?
देवाने त्याला काय दिले?
डोंगराभोवती कुंपण का बांधले होते?
मागच्या आठवड्याच्या पाठांतर वचनाची उजळणी करा.
पाठाचे मुख्य मुद्दे
	1.चित्र 10 दाखवा। मोशे देवाच्या आज्ञा लोकांकडे घेऊन आला. आज्ञांनी लोकांना देवाला त्यांनी कसे जगायला हवे आहे ते सांगितले. आता ही चित्रे आपल्याला सांगतात की त्याला खूश करण्यासाठी देवाला आपण कसे जगायला हवे आहे. तो जगण्याचा सर्वोत्तम मार्ग आहे.
	2.पहिल्या चित्राकडे बोट दाखवा। लोक काय करत आहेत? देवाची इच्छा आहे की आपण फक्त त्याचीच उपासना करावी. दुसरा कोणताही देव नाही. या मूर्ती जिवंत नाहीत. आज लोकांना देवापेक्षा काय अधिक महत्त्वाचे वाटते? मुलांना सूचना द्यायला सांगा. ते म्हणतील: चांगले अन्न, पैसा, चांगली नोकरी. या सर्व चांगल्या गोष्टी आहेत पण त्या देवापुढे ठेवल्या तर आनंद देणार नाहीत.
	3.दुसऱ्या चित्राकडे बोट दाखवा। देवाची इच्छा आहे की आपण एक दिवस खास त्याच्यासाठी ठेवावा. त्या दिवशी आपण काय करावे?
	4.तिसरे चित्र। देवाची इच्छा आहे की आपण आईवडिलांचा आदर करावा. आपण हे कसे करू शकतो? मुले ते कसे करतात ते अभिनयाने दाखवू शकतात.
पाठांतर वचन शिकवा
	5.चौथे चित्र. खून करू नका. वेळ असेल तर काईन आणि हाबेलाच्या गोष्टीची उजळणी करा. काईनाने आपल्या भावाला मारले तेव्हा तो आनंदी होता का? त्याने त्याची समस्या सुटली का?
	6.पाचवे चित्र. दुसऱ्याच्या पत्नीला घेऊ नका. यामुळे कुटुंब आनंदी होत नाही. विवाहात विश्वासू राहा.
	7.सहावे चित्र. तो माणूस काय करत आहे? तो चोर आहे. देव म्हणतो, “चोरी करू नका.” हे अभिनयाने दाखवता येईल.
आज्ञा 9, 10 शी संबंधित चित्रे नाहीत, पण देवाची इच्छा आहे की आपण खोटे बोलू नये किंवा लबाडी करू नये आणि इतरांच्या वस्तूंचा लोभ करू नये किंवा त्या हव्यात असे वाटून घेऊ नये.
उजळणी
पाठ थोडक्यात पुन्हा सांगा आणि यावर भर द्या की आज्ञा 1-4 आपल्याला देवावर प्रेम कसे करावे ते शिकवतात आणि आज्ञा 5-10 इतरांवर प्रेम कसे करावे ते शिकवतात आणि देवाने मोशेला दिलेल्या या आज्ञा आता आपल्या जगण्यासाठी सर्वोत्तम मार्ग आहेत. पण आज्ञाधारक मुले होण्यासाठी आपल्याला देवाच्या मदतीची गरज आहे.
आपला प्रतिसाद
वर्गाचे गट करून प्रत्येक गटाला अभिनय करण्यासाठी वेगळी आज्ञा देता येईल. त्या चांगल्या प्रकारे तालीम केलेल्या असतील तर त्या चर्चच्या उपासनेत किंवा आईवडिलांसाठी चहापानाच्या कार्यक्रमात वापरता येतील.

